SIA “Jēkabpils reģionālā slimnīca” valdes informācija 
par kapitālsabiedrības darbību 2025.gadā
Informācija tiks izmantota pārskata par Jēkabpils novada pašvaldībai piederošām kapitālsabiedrībām un kapitāla daļām 2025.gadā sagatavošanai
	Kapitālsabiedrības 2025.gadā veiktie būtiskākie kapitālieguldījumi un lielākie īstenotie projekti, kā arī īstenošanas procesā esošie un plānotie projekti, to mērķis un sagaidāmā ietekme uz kapitālsabiedrības turpmāko attīstību un finanšu rādītājiem
	Turpinot mērķtiecīgu un ilgtspējīgu attīstību, kapitālsabiedrība 2025. gadā aktīvi turpina darbu pie investīciju projektu īstenošanas, kas vērsti uz infrastruktūras modernizāciju, pakalpojumu kvalitātes celšanu un darbības efektivitātes paaugstināšanu.
2025.gadā iegādāti pamatlīdzekļi no pašu finanšu līdzekļiem 159 922 EUR apmērā, par ES projektu līdzekļiem 452 212 EUR apmērā. Ieguldījumi infrastruktūrā un pamatlīdzekļos veikti 1 216 366 EUR apmērā.

Lielākie projekti 2025.gadā:
2025. gadā turpinājās projekta Nr. 4.1.1.2.i.0/1/22/I/CFLA/007 “SIA “Jēkabpils reģionālā slimnīca” integrētas veselības pakalpojumu nodrošināšana” realizācija. 
Projekta mērķis - stiprināt SIA “Jēkabpils reģionālā slimnīca” infrastruktūru, nodrošinot visaptverošu, ilgtspējīgu un integrētu veselības pakalpojumu sniegšanu, lai mazinātu infekciju slimību izplatību un veicinātu epidemioloģisko prasību ievērošanu. Lai sasniegtu projekta mērķi, projekta darbību ietvaros tiks veikta SIA “Jēkabpils reģionālā slimnīca” atsevišķu struktūrvienību atjaunošanas darbi un aprīkošana.
Projekta kopējās attiecināmās izmaksas ir 3 632 502,88 EUR, no kurām 3 003 078,56 EUR ir AF finansējums, 423 796,95 EUR - Valsts budžeta finansējums un 205 627,37 EUR ir SIA “Jēkabpils reģionālā slimnīca” finansējums.
Projektu plānots pabeigt līdz 2026. gada 30. jūnijam.

Turpinās darbi pie projekta Nr. 4.1.1.1/1/24/I/012 “SIA „Jēkabpils reģionālā slimnīca” stacionārās un ambulatorās veselības aprūpes infrastruktūras uzlabošana veselības aprūpes pakalpojumu pieejamības un kvalitātes veicināšanai”.
Projekta mērķis - attīstīt SIA „Jēkabpils reģionālā slimnīca” stacionārās un ambulatorās veselības aprūpes infrastruktūru un iegādāties aprīkojumu veselības aprūpes pakalpojumu vienlīdzīgas piekļuves pieejamības veicināšanai, veselības sistēmas un kvalitātes stiprināšanai. Lai nodrošinātu kvalitatīvu veselības aprūpes pakalpojumu pieejamību prioritārajās veselības aprūpes jomās, sasniegtu projekta mērķi un varētu sniegt pilnvērtīgus un nepārtrauktus veselības aprūpes pakalpojumus, projekta darbību ietvaros tiks veikta slimnīcas atsevišķu struktūrvienību gan stacionāra daļā, gan ambulatora daļā uzlabošanas un aprīkošanas darbi. 
Projekta kopējās attiecināmās izmaksas ir 2 839 910,00 EUR, no kurām 2 413 923,50 EUR ir ERAF finansējums, 204 020,40 EUR - Valsts budžeta finansējums un 221 966,10 EUR ir SIA “Jēkabpils reģionālā slimnīca” finansējums.
Projektu plānots pabeigt līdz 2027. gada 30. jūnijam.

2025. gada 21. februārī ar Centrālo finanšu un līgumu aģentūru noslēgts līgums par projekta Nr. 4.2.1.1.i.0/1/24/I/VM/006 “SIA “Jēkabpils reģionālā slimnīca” cilvēkresursu nodrošinājuma un prasmju pilnveides sistēmas uzlabošana” īstenošanu un tika uzsākta projekta realizācija. 
Projekta mērķis - attīstīt un nodrošināt tālākizglītības pieeju veselības aprūpes jomā SIA “Jēkabpils reģionālā slimnīca” ārstniecības personām, ieviešot simulāciju pieeju veselības aprūpes izglītībā, iegādājoties simulācijas tehnoloģijas un veicot simulācijās balstītas apmācības. Lai nodrošinātu kvalitatīvu veselības aprūpes pakalpojumu pieejamību prioritārajās veselības aprūpes jomās, sasniegtu projekta mērķi un varētu sniegt pilnvērtīgus un nepārtrauktus veselības aprūpes pakalpojumus, projekta darbību ietvaros tiks veikta:
· Medicīnisko simulatoru un aprīkojuma iegāde;
· Tehnoloģiju un programmatūras sistēmas iegāde.
· Simulācijās balstītas apmācības pieejas plāna izstrāde un SIA “Jēkabpils reģionālā slimnīca” personāla apmācības (neattiecināmās izmaksas).
Projekta kopējās attiecināmās izmaksas ir 219 592,50 EUR, no kurām 154 600,55 EUR ir AF finansējums, 27 764,44 EUR - Valsts budžeta finansējums un 37 227,51 EUR ir SIA “Jēkabpils reģionālā slimnīca” finansējums.
Projektu plānots pabeigt līdz 2026. gada 30. jūnijam.


	Nefinanšu mērķu 2025.gadā sasniegšanas novērtējums (sabiedrībai sniegtais labums, pakalpojumu vai preču pieejamības novērtējums) 
	2025. gadā SIA “Jēkabpils reģionālā slimnīca” vidējā termiņa darbības stratēģijā 2025.–2029. gadam definētie nefinanšu mērķi kopumā ir sasniegti. Tas secināts, pamatojoties uz NVD pieņēmumu, ka mērķis ir izpildīts, ja rezultatīvā rādītāja izpilde nav zemāka par 80%.

1. UZLABOT  VESELĪBAS APRŪPES PAKALPOJUMU PIEEJAMĪBU:
· Vidējais gultu skaits stacionārā – plāns 220, faktiskais rezultāts 191 (87%);
· Ārstniecības personu vecuma grupā 25-45 gadiem īpatsvars - plāns 43%, faktiskais rezultāts 44% (102%);
· Vidējais gaidīšanas laiks (dienās) uz ambulatorajiem pakalpojumiem (izņemot hroniskiem pacientiem dinamiskajai novērošanai) pie  speciālistiem  kopā - plāns 761, faktiskais rezultāts 1285 (59%).

2. NODROŠINĀT EFEKTĪVU VESELĪBAS APRŪPES PAKALPOJUMU PLĀNOŠANU UN SNIEGŠANU:
· Ambulatoro apmeklējumu skaits – plāns 159000, faktiskais rezultāts 131979 (83%);
· Observācijas pacientu skaits uzņemšanas nodaļā – plāns 9000, faktiskais rezultāts 11675 (130%);
· Dienas stacionārā ārstēto pacientu skaits – plāns 3000, faktiskais rezultāts 3007 (100%);
· Hospitalizāciju skaits stacionārā – plāns 7200, faktiskais rezultāts 7831 (109%);
· t.sk: Dzemdību skaits – plāns 390, faktiskais rezultāts 339 (87%);
· Pacientu pavadītais laiks stacionārā (gultasdienas) – plāns 50700, faktiskais rezultāts 49851 (98%);
· Vidējā gultu slodze % stacionārā – plāns 70,14%, faktiskais rezultāts 71,5% (102%).

3. PACIENTU DROŠĪBAS  UN VESELĪBAS APRŪPES PAKALPOJUMU KVALITĀTES NODROŠINĀŠANA:
· Rehospitalizāciju skaits - plāns 118, faktiskais rezultāts 182 (154%);
· Vidējais ārstēšanas ilgums stacionārā (dienas) - plāns 6,5, faktiskais rezultāts 6,4 (98%);
· Ķirurģiskā aktivitāte (vidēji vienā dienā izdarīto operāciju skaits) - plāns 12, faktiskais rezultāts 14 (117%);
· Letalitāte stacionārā, % - plāns 4,3%, faktiskais rezultāts 5,3% (81%).
 

	Finanšu mērķu 2025.gadā sasniegšanas novērtējums (sabiedrībai sniegtais labums, pakalpojumu vai preču pieejamības novērtējums)
	2025. gadā SIA “Jēkabpils reģionālā slimnīca” vidēja termiņa darbības stratēģija 2025.-2029.gadam definētie finanšu mērķi ir sasniegti. Pārskata gads finansiāli ir bijis ļoti veiksmīgs, pateicoties kontrolētai izmaksu bāzei un sniegto veselības aprūpes pakalpojumu pieaugumam.

BŪTISKĀKIE FINANŠU RĀDĪTĀJI:
· Komerciālā rentabilitāte - prognoze 0,04%, sasniegts 5,55%;
· Aktīvu rentabilitāte - prognoze 0,04%, sasniegts 5,34%;
· Pašu kapitāla atdeve - prognoze 0,17%, sasniegts 22,88%;
· Likviditāte - prognoze 0,47, sasniegts 0,96.

